wickkiey/tamil-wikipedia-chunked huggingface dataset:
# கில்ஜி

## வரலாறு

### கோடக் வம்சம்

ஏப்ரல் 1709 இல், கில்ஜிகளின் கோடக் பழங்குடியினரின் உறுப்பினராக இருந்த மிர்வைசு கோடக், சபாவித்துகளுக்கு எதிராக ஒரு வெற்றிகரமான புரட்சியை வழிநடத்தினார். மேலும், காந்தகாரைத் தளமாகக் கொண்ட கோடக் வம்சத்தை நிறுவினார். அவரது மகன் மக்மூத் கோடக் 1722 இல் ஈரானைக் கைப்பற்றினார். மேலும் ஈரானிய நகரமான இசுபகான் ஆறு ஆண்டுகள் வம்சத்தின் தலைநகராக இருந்தது. 1738 இல் அதன் கடைசி ஆட்சியாளரான உசேன் கோடக், காந்தகார் போரில் நாதிர் சா அப்சரால் தோற்கடிக்கப்பட்டபோது வம்சம் முடிவுக்கு வந்தது.
# கில்ஜி

## வரலாறு

### ஆசாத் கான் ஆப்கான்

1747 இல் நாதர் சா அப்சரின் மரணத்திற்குப் பிறகு மேற்கு ஈரானில் நடந்த அதிகாரப் போராட்டத்தில் முக்கியப் பங்கு வகித்த ஆசாத் கான் ஆப்கானித்தான், கில்ஜிகளின் அந்தார் பழங்குடியினத்தைச் சேர்ந்தவர். உள்ளூர் குர்து மற்றும் துருக்கியத் தலைவர்களுடனான தொடர் கூட்டணி மற்றும் ஜார்ஜிய ஆட்சியாளர் இரண்டாம் எரெக்லேவுடனான சமரசக் கொள்கையின் மூலம் - அவரது மகளை அவர் திருமணம் செய்து கொண்டார் - ஆசாத் 1752 மற்றும் 1757 க்கு இடையில் அதிகாரத்திற்கு உயர்ந்தார். வடமேற்கில் உள்ள ஊர்மியா நகரம் வரை அசர்பைசான் பகுதியின் ஒரு பகுதி உட்பட வடக்கு பெர்சியா, மற்றும் தென்மேற்கு துர்க்மெனிஸ்தான் மற்றும் கிழக்கு குர்திஸ்தானின் சில பகுதிகளைக் கட்டுப்படுத்தினார்.
# கில்ஜி

## வரலாறு

### பிரித்தானிய படைகளுடன் மோதல்

முதல் ஆங்கிலேய-ஆப்கான் போரின் போது (1839-1842), பிரித்தானிய கிழக்கிந்திய நிறுவனத்திற்கு எதிரான ஆப்கானிய வெற்றியில் கில்ஜி பழங்குடியினர் முக்கியப் பங்கு வகித்தனர். 1842 ஆம் ஆண்டு ஜனவரி 6 ஆம் தேதி, காபூலில் இருந்து 16,000 வீரர்கள், துணைப் பணியாளர்கள் மற்றும் பெண்கள் அடங்கிய பிரித்தானிய இந்திய படைப்பிரிவு பின்வாங்கியபோது, கில்ஜி படை இந்து குஃசு மலைப்பகுதி வழியாக அவர்களைத் தாக்கியது. ஜனவரி 12 அன்று, பிரித்தன் படைப்பிரிவு காண்டமாக் அருகே ஒரு மலையை அடைந்தபோது, அவர்கள் கில்ஜி படையால் கொல்லப்பட்டனர் அல்லது சிறைபிடிக்கப்பட்டனர். இராணுவத்தில் பணியாற்றிய ஓர் ஆங்கிலேய உதவி மருத்துவரான வில்லியம் பிரைடன் என்ற ஒரே ஒரு பிரித்தானியர் மட்டுமே உயிர் பிழைத்தார். இந்த போர் கில்ஜிகளின் வாய்வழி வரலாறு மற்றும் பாரம்பரியத்தில் எதிரொலிக்கும் நிகழ்வாக மாறியது. இது பழங்குடியினரின் துணிச்சலைப் பற்றி தனது மக்களிடம் கூறுவதற்காக பிரைடனை வேண்டுமென்றே தப்பிக்க விடப்பட்டதாக விவரிக்கிறது.
# கில்ஜி

## வரலாறு

### பராக்சாய் காலம்

கில்ஜிக்கள் 1886 இல் ஆப்கானித்தானின் ஆட்சியாளருக்கு எதிராக கிளர்ச்சி செய்தனர். அதன் பிறகு அவர்களில் பெரும் எண்ணிக்கையிலானவர்கள் பராக்சாய் எமிர் அப்துர் ரகுமான் கானால் வடக்கு ஆப்கானிஸ்தானுக்கு இடம்பெயர வேண்டிய கட்டாயம் ஏற்பட்டது.  
நாடு கடத்தப்பட்டவர்களில் கரோட்டி கில்ஜி பழங்குடியினரின் தலைவரான சேர் கான் நசீர் 1930 களில் கட்டகான்-படக்சன் மாகாணத்தின் ஆளுநராக இருந்தார். தொழில்மயமாக்கல் மற்றும் பொருளாதார மேம்பாட்டு பிரச்சாரத்தைத் தொடங்கி, அவர் இசுபின்சார் காட்டன் நிறுவனத்தை நிறுவினார். மேலும், குந்தூசை பணக்கார ஆப்கானிய நகரங்களில் ஒன்றாக மாற்ற உதவினார். சேர் கான், தஜிகிஸ்தானின் எல்லையில் உள்ள பாஞ்ச் ஆற்றின் மீது கீசல் காலா துறைமுகத்தையும் செயல்படுத்தினார். இது பின்னர் அவரது நினைவாக சேர்கான் பந்தர் என்று பெயரிடப்பட்டது.
# கில்ஜி

## வரலாறு

### நவீன காலம்

1987 முதல் 1992 வரை ஆப்கானித்தானின் அதிபராக இருந்தார்.]]
கில்ஜி பழங்குடியினத்தைச் சேர்ந்தவர்.]]
மிக சமீபத்தில், பதவியிலிருந்த ஆப்கானித்தானின் முன்னாள் அதிபர்களான அசரஃப் கனி அகமத்சய் (2014-2021) மற்றும் முகமது நஜிபுல்லா (1987-1992) ஆகியோர் கில்ஜி பழங்குடியினரின் அகமத்சாய் கிளையைச் சேர்ந்தவர்கள்.  
ஆப்கானித்தானின் மற்ற இரண்டு முன்னாள் அதிபர்கள், நூர் முக்ச்ம்மது தாரகி (1978-1979) மற்றும் அபிசுல்லா அமீன் (1979), முறையே கில்ஜி பழங்குடியினரின் தாரகை மற்றும் கரோட்டி கிளைகளைச் சேர்ந்தவர்கள்.  
1947 இந்தியப் பிரிவினைக்கு முன், சில கில்ஜிகள் இந்தியாவில் நாடோடி வணிகர்களாகப் குளிர்காலத்தில், அங்கு பொருட்களை வாங்கி, அவற்றை கோடையில் ஒட்டக வண்டிகள் மூலம் ஆப்கானித்தானில் விற்பனைக்காகவோ அல்லது பண்டமாற்றுக்காகவோ எடுத்துச் சென்றனர்.
# கில்ஜி

## பஷ்தூ பேச்சுவழக்கு

மத்தியப் பகுதியின் கில்ஜி மத்திய பஷ்தூவை பேசுகிறார்கள். இது தனித்துவமான ஒலிப்பு அம்சங்களைக் கொண்ட ஒரு பேச்சுவழக்கு. மேலும், பஷ்தூவின் தெற்கு மற்றும் வடக்கு பேச்சுவழக்குகளுக்கு இடையில் மாறுபாடும் உள்ளது.
# குலாம் முகமது கவுஸ் கான் பகதூர்

**குலாம் முகமது கவுஸ் கான்** (*Ghulam Muhammad Ghouse Khan*, 1824 &#x2013; 7 அக்டோபர் 1855) என்பவர் ஆற்காட்டின் 12வது மற்றும் கடைசி நவாப் ஆவார். 1825 முதல் 1855 வரை ஆட்சி செய்த இவர் இரண்டாம் வம்சத்தைச் சேர்ந்தவர்.
# குலாம் முகமது கவுஸ் கான் பகதூர்

## துவக்கக் கால வாழ்க்கை

கவுஸ் கான் 1824 இல் ஆற்காட்டின் பதினொன்றாவது நவாப்பான ஆசாம் ஜாவுக்குப் பிறந்தார். இவருக்கு ஒரு வயதாக இருந்தபோது இவரது தந்தை இறந்துவிட்டார். 1825 ஆம் ஆண்டில், கவுஸ் கானின் மாமாவும் அரச பிரதிநிதியுமான அஜிம் ஜாவால் அரசராக அறிவிக்கப்பட்டார்.
# குலாம் முகமது கவுஸ் கான் பகதூர்

## ஆட்சி

1825 ஆம் ஆண்டில், கவுஸ் கான் அரச பிரதிநிதியான அசிம் ஜாவால் அரசராக அறிவிக்கப்பட்டார். இவர் 1825 முதல் 1842 வரை ஆட்சி செய்தார். 1825 முதல் 1842 வரை வைஸ்ராய் எல்பின்ஸ்டோன் பிரபுவால் ஆற்காடு நவாப்பாக அங்கீகரிக்கபட்டபோது அசிம் ஜா இளம் மன்னருக்கு அரசப் பிரதிநிதியாகப் பணியாற்றினார்.  
இவரது ஆட்சியின் போது, மதராசில் முகமதன் பொது நூலகத்தையும், லங்கார் கானா என்றழைக்கப்படும் ஒரு சத்திரத்தையையும் நிறுவினார். லங்கார் கானாவில் இப்போது முசுலிம் கைம்பெண்கள் சங்கம் உள்ளது.
# குலாம் முகமது கவுஸ் கான் பகதூர்

## இறப்பு

கவுஸ் கான் 1855 இல் தனது 31 வயதில் இறந்தார். இவருக்கு ஆண் வாரிசு இருக்கவில்லை. அரியணைக்கு வரக்கூடிய ஒரே வாரிசான தன்னை அரசராக நியமிக்கவேண்டி கவுஸ் கானின் மாமா அசிம் ஜாவின் கோரிக்கை ஒதுக்கி வைக்கப்பட்டு, அவகாசியிலிக் கொள்கையின்படி இராச்சியம் முறையாக பிரித்தானிய கிழக்கிந்திய நிறுவனத்தின் நேரடி ஆட்சிப் பகுதியுடன் இணைக்கப்பட்டது.
# இராஷ்டிரபதி சாரணர் மற்றும் வழிகாட்டி விருது

இராஷ்டிரபதி சாரணர் மற்றும் வழிகாட்டி விருது (Rashtrapati Scout and Guide) என்பது இந்திய க் குடியரசுத் தலைவரால் வழங்கப்படும் விருது ஆகும். பரிந்துரைக்கப்பட்டவர்கள் குறைந்தது ஒரு வருடமாவது இராஜ்ய புரஸ்கார் சாரணர் மற்றும் வழிகாட்டியாக பணியாற்றியிருக்க வேண்டும்.
# இராஷ்டிரபதி சாரணர் மற்றும் வழிகாட்டி விருது

## தகுதிக்கான தேவைகள்

இராஜ்ய புரஸ்கார் விருது தவிர, ஒருவர் பின்வருவனவற்றைப் பெற்றிருத்தல் அவசியமாகும்:  
1. தனது படைகளுடன் தொடர்ந்து மூன்று நாட்கள் முகாமிட்டிருக்க வேண்டும்.
1. இரண்டு பேர் தூங்குவதற்குத் தேவையான இயற்கை வளங்களிலிருந்து ஒரு வகையான (குடில் அல்லது பரண்) தங்குமிடத்தை உருவாக்க தெரிந்திருக்க வேண்டும்.
1. பேரிடர் மேலாண்மை பட்டை பெற்றிருக்க வேண்டும்
1. ஆம்புலன்ஸ் மேன் பட்டை பெற்றிருக்க வேண்டும்.
# சாரணியப் பட்டை

, 1986]]
உறுப்பினர் மற்றும் சாதனைகளைக் குறிக்கும் வகையில், உலகம் முழுவதும் உள்ள சாரணர் அமைப்புகளின் உறுப்பினர்களின் சீருடையில் **சாரணர்** பட்டைகள் அணியப்படுகின்றன. நிறுவனங்கள் மற்றும் அதன் பிரிவுகளுக்குத் தகுந்தாற்போல் பல வகையான பட்டைகள் பயன்படுத்தப்படுகின்றன.
# சாரணியப் பட்டை

## பின்னணி

பெரும்பான்மையாக அனைத்து பட்டைகளும் இப்போது துணியால் செய்யப்பட்டவையாகும். அவை சீருடை சட்டையில் தைக்கப்படுகின்றன. பொதுவாக, சாரண உறுப்பினர்கள் அணியும் பட்டைகளில் நான்கு வகைகள் உள்ளன  
- **குழு அடையாளம்** - சாரணர்கள் தங்கள் தேசிய அமைப்புகளுக்குள் உள்ள துணைப் பிரிவுகளைச் சேர்ந்தவர்கள், மேலும் எந்த சாரணர் குழுக்கள், சாரணர் மாவட்டங்கள், சாரண அமைப்புகள் அல்லது பிற பிரிவுகளை அடையாளப்படுத்தும் பட்டைகளை அணிவார்கள்;
- **முன்னேற்ற விருதுகள்** - சாரணர்களின் ஒவ்வொரு பிரிவிலும் சாரணர், சேவை மற்றும் சாகசத்தின் முக்கிய கொள்கைகளுக்கு வெகுமதி அளிக்கும் பல நீண்ட கால விருது திட்டங்கள் உள்ளன.
- **செயல்பாடு அல்லது திறமைக்கான விருதுகள்** - சாரணர்கள் அதிக எண்ணிக்கையிலான செயல்பாடுகளை மேற்கொள்ள முடியும், மேலும், நிர்ணயிக்கப்பட்ட அளவுகோல்களை முடித்தவுடன், இந்த நடவடிக்கைகளுக்கான அங்கீகாரம் வழங்கப்படுகிறது.
- **சிறப்பு/நிகழ்வு பட்டைகள்**- அவ்வப்போது, சாரணர்கள் சிறப்பு நிகழ்வு பட்டைகளை அணிய இயலும். உதாரணமாக ஆண்டு விழாக் காலங்களில் பட்டைகளை அணிவது.
# இலித்தோப்சு வெர்னேரி

**இலித்தோப்சு வெர்னேரி** (தாவர வகைப்பாட்டியல்: *Lithops werneri*) என்பது ஐசோஏசியே குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில். 120 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, "இலித்தோப்சு" பேரினத்தில், 38 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமே, இந்த தாவரம், போட்சுவானா , நமீபியா, தென்னாப்பிரிக்கா ஆகிய நாடுகளில் காணப்படுகிறது. இது வாழ்விட இழப்பால், இத்தாவரம் அருகிய தாவரயினமாக பட்டியலில் இடம் பெற்றுள்ளது.
# கழுகுத் தீவுகள்

**கழுகுத் தீவுகள்** (Eagle Islands) என்பது சாகோசு தீவுக்கூட்டத்தில் அமைந்துள்ள இரண்டு தீவுகளின் குழுவாகும். இவை உலகின் மிகப்பெரிய பவளத் தீவு அமைப்பாகக் கருதப்படும் கிரேட் சாகோசு பேங்கு தீவின் மத்திய-மேற்கு விளிம்பில் அமைந்துள்ளன.
# கழுகுத் தீவுகள்

## தீவுகள்

2.45 சதுர கிலோமீட்டர் நிலப்பரப்புடன் அமைந்துள்ள கழுகுத் தீவு கிரேட் சாகோசு பேங்கு தீவுக் கூட்டத்தின் மிகப்பெரிய ஒற்றைத் தீவாகும். சாகோசு தீவுக்கூட்டத்தில் தியேகோ கார்சியா தீவுக்குப் பிறகு கழுகுத் தீவு இரண்டாவது பெரிய தீவாகும்.  
- கழுகு தீவு
- கடல் பசு தீவு
# கழுகுத் தீவுகள்

## வரலாறு

ஒரு காலத்தில் கழுகுத் தீவில் ஒரு தென்னந்தோப்பு இருந்தது, அதே போல் இந்தோ - ஆப்பிரிக்க இனக்குழுவினரான சாகோசிய தோட்டத் தொழிலாளர்களின் சிறிய குடியேற்றமும் இருந்தது. ஆனால் 1838 ஆம் ஆண்டில் மேற்கொள்ளப்பட்ட தளபதி இராபர்ட் மோரெசுபியின் சாகோசு கணக்கெடுப்பின் போது, இந்த தீவு எப்போதாவது மட்டுமே மக்கள்தொகை கொண்டிருக்கும் என்று குறிப்பிட்டுள்ளார். 18 ஆம் நூற்றாண்டின் இறுதியில் பிரெஞ்சு தோட்டக்காரர்களால் நிகழ்த்தப்பட்ட சாகோசு குழுவின் குடியேற்றத்திற்குப் பிறகு, சாலமன் பவளத்தீவில் உள்ள ஐலே போத்தாம் போன்ற தோட்டங்கள் நடப்பட்ட ஒரு சில தீவுகளில் மட்டுமே தொழிலாளர்களைக் குவிக்கும் போக்கு இருந்தது என்றும் அவர் குறிப்பிட்டுள்ளார்.  
1975 ஆம் ஆண்டில், டேஞ்சர் தீவுக்கான கூட்டு சேவைகள் பயணத்தின் போது (JSDI), பயணத்தின் உறுப்பினர்கள் இராயல் துணை கடற்படை கப்பல் மூலம் கழுகுத் தீவுகளுக்கு அழைத்துச் செல்லப்பட்டனர், பின்னர் பாய்மரப் படகுகள் மற்றும் ஊதப்பட்ட மெத்தைப் படகுகள் மூலம் டேஞ்சர் தீவிற்கும் பின்னர் திரீ பிரதர்சு தீவுகளுக்கும் அழைத்துச் செல்லப்பட்டனர். இந்த பயணம் பவளப்பாறைகளின் நிலப்பரப்பு ஆய்வு, அதில் உள்ள பவளப்பாறைகளின் சுற்றுச்சூழல் ஆய்வு மற்றும் பாறைகளின் வளர்சிதை மாற்றம் பற்றிய ஆய்வு ஆகியவற்றை மேற்கொண்டது. அப்பகுதியின் தாவரங்கள் மற்றும் விலங்கினங்களின் மாதிரிகளின் குறிப்பு சேகரிப்பும் மேற்கொள்ளப்பட்டது.  
1998 ஆம் ஆண்டு முதல்,கழுகுத் தீவுகள் சாகோசு தீவுக்கூட்டத்தின் கடுமையான இயற்கை காப்பகத்தின் ஒரு பகுதியாக்கப்பட்டன. தீவுகளில் தரையிறங்கவோ அல்லது அருகில் படகை நங்கூரமிடவோ தடைசெய்யப்பட்டுள்ளது. தீவுகளில் கூடு கட்டும் கடல் பறவைகள் அதிக அளவில் உள்ளன.
# பாரா-அசோக்சியனிசோல்

**பாரா-அசோக்சியனிசோல்** (*para-Azoxyanisole*) C<sub>14</sub>H<sub>14</sub>N<sub>2</sub>O<sub>3</sub> என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். ஓர் அரோமாட்டிக் சேர்மமான இது திண்மநிலையில் வெண்மை நிறத் தூளாகக் காணப்படுகிறது. ஆனால் சூடாகும்போது இது ஒரு நீர்மநிலை படிகத்தை உருவாக்குகிறது. முதலில் அறியப்பட்டதும் மிகவும் எளிதில் தயாரிக்கப்பட்டதுமான நீர்ம படிகங்களில் இதுவும் ஒன்றாகும். நீர்மப் படிகக் காட்சிகளின் வளர்ச்சியில் பாரா-அசோக்சியனிசோல் முக்கியப் பங்கு வகிக்கிறது.  
பாரா-அசோக்சியனிசோல் சேர்மத்தின் நீர்மப் படிக வரம்பு 118 ° செல்சியசு முதல் 136 °செல்சியசு வரை உள்ளது. திண்மத்திலிருந்து நீர்மப் படிகக் காட்சி மாற்றம் 118 ° செல்சியசு வெப்பநிலையிலும் , நீர்மப் படிகக் காட்சியிலிருந்து திசையொருமிய பாய்ம நிலைமாற்றம் 136 ° செல்சியசு வெப்பநிலையிலும் காணப்படுகிறது.
# சின்டோகோலா பொட்டாசு திட்டம்

**சின்டோகோலா பொட்டாசு திட்டம்** (*Sintoukola potash project*) என்பது ஆப்பிரிக்க நாட்டின் நடுப்பகுதியில் அமைந்துள்ள காங்கோ மக்களாட்சிக் குடியரசின் தெற்கு காங்கோ பகுதியில் அமைந்துள்ள ஒரு சுரங்கமாகும். இது காங்கோ குடியரசின் கடற்கரைப் பகுதியை கண்காணிக்கும் கொய்லோ துறையின் கிழுள்ள ஒரு பெரிய பொட்டாசு கனிமத் திட்டமாகும். சின்டோகோலா பொட்டாசு திட்டம் காங்கோ குடியரசின் மிகப்பெரிய பொட்டாசு இருப்பு சுரங்கங்களில் ஒன்றாகும். இந்த பொட்டாசு திட்டத்தை கோரே பொட்டாசு நிறுவனம் உருவாக்கி வருகிறது. 20.5% பொட்டாசியம் குளோரைடு சேர்மம் 731 மில்லியன் டன்கள் அளவு தாதுவாக இங்குள்ளதாக மதிப்பிடப்பட்டுள்ளது.
# பழையசீவரம்

**பழையசீவரம்** என்பது இந்தியா தீபகற்பத்தின் தமிழ்நாடு மாநிலத்தில் காஞ்சிபுரம் மாவட்டத்தின் காஞ்சிபுரம் பகுதிக்கு பன்னிரண்டு மைல் தொலைவிலுள்ள ஒரு புறநகர்ப் பகுதியாகும்.
# பழையசீவரம்

## அமைவிடம்

பழையசீவரம் பகுதியானது, என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் உயரத்தில் அமைந்துள்ளது.
# பழையசீவரம்

## சமயம்

பழையசீவரம் பகுதியில் அமையப் பெற்றுள்ள இலட்சுமி நரசிம்ம சுவாமி கோயில் என்ற பெருமாள் கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வருகிறது.
# பழையசீவரம்

## அரசியல்

பழையசீவரம் பகுதியானது, உத்திரமேரூர் வரம்புக்கு உட்பட்டதாகும்.மேலும் இப்பகுதி, காஞ்சிபுரம் மக்களவைத் தொகுதி சார்ந்தது.
# தெந்திரோபியம் கிறித்தியானம்

**தெந்திரோபியம் கிறித்தியானம்** (தாவர வகைப்பாட்டியல்: *Dendrobium christyanum* என்பது சீனத் தீவான கைனானுக்குச் சொந்தமான பூஞ்செடி (ஆர்க்கிடேசி) இனமாகும்.  
இது பிற தாவர இனங்களில் பதிவு செய்யப்படாத ஒரு ஆவியாகும் கரிமச் சேர்மத்தை உருவாக்குகிறது. இந்த பூஞ்செடியின் பூக்கள் ஒரு தேனீ புற இசைமம் அல்லது தூண்டல் இசைமத்தை(பெரோமோனை) உருவாக்குகின்றன, இது அதன் பொலன்(மகரந்தச்) சேர்க்கையை ஈர்க்கிறது. *வெசுப்பா பைகலர்*, கார்னெட் இனங்களில் 2009 ஆம் ஆண்டு முதன்முதலில் அறிவிக்கப்பட்ட இந்தப் புதுக்கூறு , உள்நாட்டு ஆசிய தேனீ *அபிசு செரானாவின்* (கைனானில் இயற்கையாக நிகழாத, ஐரோப்பிய *அபிஸ் மெல்லிஃபெராவில்* உள்ள அதே வேதிமம்) கட்டுபாட்டுப் புற இசைமத்தை ஒப்புருவாக்கும் என்று கருதப்படுகிறது. வேதிச் சேர்மம், (Z)-11-eicosen-1-ol, கார்னெட் மூலம் கண்டறியப்படலாம் மற்றும் இந்த பாவனை பூச்சியை வெகுமதியின்றி பூவைப் பார்வையிடும்படி ஏமாற்றுகிறது (பூக்கள் தேன் வழங்குவதில்லை). *V. பைகலர்* தேனி இனம் தன் இளவுயிரிகளுக்கு உணவளிக்க தேனீக்களை வேட்டையாடுகிறது. தேனீக்களை வேட்டையாடும் போது ஐரோப்பியப் பீவூல்ஃப் இனமும் ( *Philanthus triangulum* ) இந்தச் சேர்மத்தைக் கண்டறிய முடிகிறது.
# பெலகாவி சட்டமன்றத் தொகுதி

**பெலகாவி சட்டமன்றத் தொகுதி** (, ) இந்தியாவின் கர்நாடக மாநிலத்தின் முன்னாள் சட்டமன்றத் தொகுதிகளுள் ஒன்றாகும். இது பெலகாவி மாவட்டம் மற்றும் பெலகாவி மக்களவைத் தொகுதியைச் சேர்ந்ததாக இருந்தது. இந்தியத் தேர்தல் ஆணையம் 2008ஆம் ஆண்டு வெளியிட்ட நாடாளுமன்ற மற்றும் சட்டமன்றத் தொகுதிகளின் மறுசீரமைப்பு உத்தரவிற்குப் பிறகு இத்தொகுதி நீக்கப்பட்டது.  
தொகுதிகள் மறுசீரமைப்பிற்குப் பிறகு பெலகாவி வட்டத்தின் பகுதிகள் யமகணமரடி, பெலகாவி உத்தரா, பெலகாவி தக்சினா, பெலகாவி ஊரகம் ஆகிய புதிய தொகுதிகளில் உள்ளன.
| | சுயேச்சை
(மகாராஷ்டிர ஏகிகரண சமிதி)
|-
| | 1972
|-
| | 1978
|-
| | 1983
| | ராஜாபாவ் சங்கர் ராவ் மானே  
|-
| | 1985
|-
| | 1989
| பாபுசாகேப் ராவ்சாகேப் மஹாகான்கர்
|-
| | 1992
| | இந்திய தேசிய காங்கிரஸ்
|-
| | 2004
|-
| | *2008ஆம் ஆண்டு தொகுதி மறுசீரமைப்பின் போது நீக்கப்பட்டது*
|}
**குறிப்பு**
# சிதம்பரம் வெள்ளந்தாங்கி அம்மன் கோயில்

**சிதம்பரம் வெள்ளந்தாங்கி அம்மன் கோயில்** என்பது இந்தியாவின், தமிழ்நாட்டில் கடலூர் மாவட்டம், சிதம்பரத்தில் உள்ள ஓர் அம்மன் கோயிலாகும். இந்த அம்மன் சிதம்பரம் நடராசர் கோயிலைச் சுற்றி நான்கு திசைகளிலும் அமைந்துள்ள நான்கு காவல் தெய்வங்களில் ஒருவராவார். இவர் தெற்கில் அமைந்துள்ள காவல் தெய்வம் ஆவார்.
# சிதம்பரம் வெள்ளந்தாங்கி அம்மன் கோயில்

## செவிவழிக் கதை

சில நூறு ஆண்டுகளுக்கு முன்பு பெய்த ஒரு பெருமழையில் சிதம்பரம் நகரம் பெரும் வெள்ளக்காடாக ஆனது. அப்போது ஒரு பெண் வெள்ளத்தில் நீந்தி வந்தாள். அவளை நோக்கியபடி யானை ஒன்று பிளிறியபடி சென்றது. அது அப்பெண்ணை தன் துதிக்கையால் தூக்கிச் சென்று தில்லை நடராசர் கோயிலின் தெற்குப் பகுதியில் விட்டுச் சென்றது. ஊர் மக்கள் அங்கு சென்று பார்த்தபோது அப்பெண் அங்கு இல்லை. ஆனால் யானையின் துதிக்கையில் ஒரு பெண் இருப்பதுபோன்ற சிலை ஒன்று இருந்தது. வெள்ளம் வடிந்த பிறகு ஊர் மக்கள் தில்லை அந்தணர்களிடம் நடந்த விசயத்தைக் கூறினர். அவர்களின் ஆலோசனையின்படி அச் சிலையை அங்கேயே பிரதிட்டை செய்து வெள்ளந்தாங்கி அம்மன் என்ற பெயரைச் சூட்டி வழிபடத் தொடங்கினர். கோயில் காலை 6 மணி முதல் 12 மணி வரையும், மாலை 5 மணி முதல் 8 மணி வரையும் திறந்திருக்கும்.
# செரி இசுகந்தர்

**செரி இசுகந்தர்** (ஆங்கிலம்: *Seri Iskandar*; மலாய்: *Seri Iskandar*; சீனம்: 斯里依斯干达; ஜாவி: سري إسكندر) என்பது மலேசியா, பேராக் மாநிலம், பேராக் தெங்கா மாவட்டத்தில் (*Perak Tengah District*) அமைந்துள்ள ஒரு நகர்ப்பகுதி ஆகும். இது பேராக் தெங்கா மாவட்டத்தின் தலைபட்டணமும் ஆகும்.  
ஈப்போ-லுமுட் விரைவுசாலையில் ஈப்போ க்கு தென்மேற்கே சுமார் 40 கிமீ தொலைவில் அமைந்துள்ள இந்த நகரம்; கடல் மட்டத்திலிருந்து சராசரியாக 29 மீட்டர் உயரத்திலும் அமைந்துள்ளது. மாரா தொழில்நுட்ப பல்கலைக்கழகத்தின் (*Universiti Teknologi MARA*) கிளை வளாகமும்; மற்றும் மாரா தொழில்நுட்பக் கல்லூரியின் (*Kolej Profesional MARA*) கிளை வளாகமும் இந்த நகரில் டான்அமைந்துள்ளன.  
2020-ஆம் ஆண்டு நிலவரப்படி, நகரத்தின் மொத்த மக்கள் தொகை 14,827.
# செரி இசுகந்தர்

## பெயரின் தோற்றம்

**பண்டார் பாரு செரி இசுகந்தர்** (*Bandar Baru Seri Iskandar*) எனும் பெயர், பேராக் மாநிலத்தின் 30-ஆவது சுல்தான் இசுகந்தர் ஷாவின் பெயரில் இருந்து எடுக்கப்பட்டது. இந்த சுல்தான் பேராக் மாநிலக் குடியிருப்பாளர்களிடையே மிகவும் பிரபலமானவர். இவர் இரண்டாம் உலகப் போருக்கு முன்னர் பொது மக்களின் நலன்களில் மிகவும் அக்கறை கொண்டிருந்தார். முதியவர்கள் பலர், குறிப்பாக கீழ் பேராக் பகுதிகளில் வாழ்கிறவர்கள், இந்த சுல்தானைக் "சுல்தான் இஸ்கண்டோ" என்று அழைக்கிறார்கள்.  
சுல்தான் இசுகந்தர் ஷா திசம்பர் 1918 முதல் 14 ஆகஸ்டு 1938 வரை பேராக் சுல்தானாகப் பதவி வகித்தார். அவரின் முழுப் பெயர் டூலி யாங் மகா மூலியா பதுக்கா செரி சுல்தான் இசுகந்தர் ஷா இப்னி சுல்தான் இட்ரிஸ் ஷா (*Duli Yang Maha Mulia Paduka Seri Almarhum Sultan Iskandar Shah ibni Sultan Idris Shah*). இவர் மே 10, 1876-இல் முடிசூட்டப்பட்டார்; மற்றும் ஆகஸ்டு 14, 1938-இல் காலமானார்.
# செரி இசுகந்தர்

## மந்திரி பெசார்

சுல்தான் இசுகந்தரின் ஆட்சியின் போது, பேராக் மாநிலத்தில் மந்திரி பெசார் எனும் முதல்வர் பதவி தோற்றுவிக்கப்படவில்லை. மாநிலத்தின் நிர்வாகம் பெரும்பாலும் பிரித்தானிய ஆளுநர்களர்களால் நிர்வகிக்கப்பட்டது.
# செரி இசுகந்தர்

## மந்திரி பெசார்

### பேராக் மாநிலத்டின் பிரித்தானிய ஆளுநர்கள்

- 1919 - 1920 சார்ஞ் மெக்சுவல் (*George Maxwell*)
- 1920 - 1921 வில்லியம் ஜேம்சு பாட்க் இயூம் (*William James Parke Hume*)
- 1921 - 1926 சிசில் வில்லியம் சேசு பார் (*Cecil William Chase Parr*)
- 1926 - 1927 ஆசுவால்டு பிரான்சிசு செரார்டு சுடோனர் (*Oswald Francis Gerard Stonor*)
- 1927 - 1929 என்றி வாக்சுடாவு தாம்சன் (*Henry Wagstaffe Thomson*)
- 1929 - 1930 சார்லசு அமில்டன் கொக்ரீன் (*Charles Walter Hamilton Cochrane*)
- 1931 - 1932 பி.டபிள்யூ எலிசு (*B.W. Ellis*)
- 1932 - 1939 ஜி.இ. காட்டர் (*G.E. Cater*)
# ஜான் ஹென்றி நியூபோல்ட்

சர் **ஜான் ஹென்றி நியூபோல்ட்** (*John Henry Newbolt*, 1769 - 22 சனவரி 1823) என்பவர் ஒரு ஆங்கில நீதிபதி ஆவார். இவர் மதராசின் தலைமை நீதிபதியாக பணியாற்றினார். மேலும் மதராஸ் இலக்கியச் சங்கத்தின் நிறுவனர் ஆவார். இவர் 1800-02 வரை ஐக்கிய இராச்சியத்தின் பிராம்பர் நாடாளுமன்றத் தொகுதியின் உறுப்பினராக இருந்தார்.
# ஜான் ஹென்றி நியூபோல்ட்

## வாழ்க்கை

ரெவரெண்ட் ஜான் மாங்க் நியூபோல்ட், சூசன்னா இணையருக்கு மூத்த மகனாக வின்செஸ்டரில் ஜான் பிறந்தார். இவர் வின்செஸ்டர் மற்றும் ஆக்ஸ்போர்டில் உள்ள கிறிஸ்ட் சர்ச்சில் படித்தார். 1791 இல் பட்டம் பெற்றார். இவர் ஆக்ஸ்போர்டில் உள்ள ஆல் சோல்ஸ் கல்லூரியில் சட்டம் பயின்றார். பின்னர் 1795 இல் லிங்கனின்ஸ் இன்னில் உள்ள வழக்கறிஞர் சங்கத்தில் இணைந்தார்.  
இவர் சிறிது காலம் சான்சரியில் செயலராகவும் பின்னர் திவால் ஆணையராகவும் (1796-1811) பணியாற்றினார். 1794 இல் அவர் டர்ஹாமின் டீனின் மகள் எலிசபெத் ஜூலியானா டிக்பியை மணந்தார். அவர்களுக்கு மூன்று மகன்களும் ஒரு மகளும் இருந்தனர். 1800 ஆம் ஆண்டில், கிறிஸ்ட் சர்ச்சின் சக முன்னாள் மாணவரான கானிங் பிரபுவின் உதவியுடன் இவர் 1802 ஆம் ஆண்டு வரை பிரம்பர் தொகுதியின் பாராளுமன்ற உறுப்பினராக இருந்தார்.  
1809 ஆம் ஆண்டில், இவரது மனைவி இறந்தார். பின்னர் கானிங் பிரபுவின் செல்வாக்கினால் 1810 ஆம் ஆண்டில் இந்தியாவில் மெட்ராஸில் பியூஸ்னே நீதிபதியாக பதவியைப் பெற்றார். இவருக்கு மதராசில் 1810 ஆண்டு ஹென்றிட்டா பிளென்கின்சாப்புடன் மறுமணம் நடந்தது. இந்த இணையருக்கு ஒரு மகனும் இரண்டு மகள்களும் இருந்தனர். இவர் 1810 ஏப்ரல் 17 அன்று நைட் பட்டம் பெற்றார் மற்றும் 1811-12 இல் பாம்பாய் உச்ச நீதிமன்றத்தின் பதிவாளராக ஆனார். 1815 ஆம் ஆண்டில் இவர் தாமஸ் ஆண்ட்ரூ லுமிஸ்டன் ஸ்ட்ரேஞ்சிற்கு அடுத்து மதராசின் தலைமை நீதிபதியாக ஆனார். மேலும் 1817 இல் இவர் மதராஸ் இலக்கியச் சங்கத்தை நிறுவினார்.  
இவர் 31 ஆகத்து 1820 அன்று தனது தலைமை நீதிபதி பதவியை விட்டு வலகினார். மேலும் வைட் தீவில் உள்ள ஒரு குடிலில் ஓய்வு காலத்தைக் கழிக்க முடிவு செய்தார். ஆனால் 22 சனவரி 1823 அன்று சவுத்தாம்ப்டனில் உள்ள போர்ட்ஸ்வுட் லாட்ஜில் உள்ள தனது வீட்டில் திடீரென இறந்தார் இவர் சவுத்தாம்ப்டனுக்கு அருகிலுள்ள தெற்கு ஸ்டோன்ஹாமில் அடக்கம் செய்யப்பட்டார், அங்கு இவரது நினைவாக ஒரு நினைவுச்சின்னம் அமைக்கப்பட்டது.
# தயா ராம் சாக்கியா

**தயா ராம் சாக்கியா** (*Daya Ram Shakya*) இந்தியாவைச் சேர்ந்த ஓர் அரசியல்வாதியாவார். 1923 ஆம் ஆண்டு செப்டம்பர் மாதம் 19 ஆம் தேதியன்று இவர் பிறந்தார். சனதா கட்சியின் உறுப்பினராக உத்தரப் பிரதேசத்தின் பருக்காபாத்து தொகுதியில் போட்டியிட்டு இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார். தயா ராம் சாக்கியா 2003 ஆம் ஆண்டு திசம்பர் மாதம் 4 ஆம் தேதியன்று தனது 80 ஆவது வயதில் இறந்தார்.
# தேராங்கண்டல்

<templatestyles src="Module:Infobox/styles.css"></templatestyles>
**தேராங்கண்டல்** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது துணுக்காய் பிரதேச செயலாளர் பிரிவில் அமைந்துள்ளது. இது மாங்குளத்துக்கு வடமேற்கே சுமார் 28 கிலோமீட்டர் தூரத்தில் அமைந்துள்ளது.
# தேராங்கண்டல்

## பாடசாலைகள்

மு/தேராங்கண்டல் அரச தமிழ் கலவன் பாடசாலை
# வர்தூர் சட்டமன்றத் தொகுதி

**வர்தூர் சட்டமன்றத் தொகுதி** (*Varthur Assembly constituency*) என்பது இந்தியாவின் கருநாடக மாநிலச் சட்டப் பேரவைத் தொகுதிகளில் ஒன்றாகும். இது 2008ஆம் ஆண்டு எல்லை நிர்ணய நடவடிக்கையில் நீக்கப்பட்டது. .
# வர்தூர் சட்டமன்றத் தொகுதி

## சட்டமன்ற உறுப்பினர்கள்

- 1962: தொகுதி இல்லை.
- 1967: கே. பிரபாகர் (இந்தியத் தேசிய காங்கிரசு)
- 1972: கே, பிரபாகர் (இந்தியத் தேசிய காங்கிரசு)
- 1978: இராமச்சந்திர ரெட்டி (ஜனதா கட்சி)
- 1983: எஸ். சூர்யநாராயண ராவ் (இந்தியப் பொதுவுடமைக் கட்சி) - கருநாடக உயர் நீதிமன்றத்தால் தேர்தல் செல்லாது என 22 திசம்பர் 1984 அன்று அறிவிக்கப்பட்டது
- 1985: கிருஷ்ணப்பா (இந்திய தேசிய காங்கிரசு)
- 1989: கிருஷ்ணப்பா (இந்திய தேசிய காங்கிரசு)
- 1994: அஸ்வத்நாராயண ரெட்டி (ஜனதா தளம்)
- 1999: கிருஷ்ணப்பா (இந்திய தேசிய காங்கிரசு)
- 2004: ஏ கிருஷ்ணப்பா (இந்திய தேசிய காங்கிரசு)
- 2008 முதல்: 2008 எல்லை நிர்ணய நடவடிக்கையில் தொகுதி இரத்து செய்யப்பட்டது.
# வர்தூர் சட்டமன்றத் தொகுதி

## மேலும் பார்க்கவும்

- கருநாடக சட்டமன்ற தொகுதிகளின் பட்டியல்
# மெந்தாவாய் அணில்

**மெந்தாவாய் அணில்** (*Mentawai squirrel*; *காலோசியரசு மெலனோகேசுட்டர்*) என்பது சையூரிடே குடும்பத்தில் உள்ள கொறிணி இனமாகும். இது சுமாத்திராவின் மேற்கு கடற்கரையில் உள்ள மெந்தாவாய் தீவுகளில் மட்டும் காணப்படும் 20 அகணிய உயிரிகளுள் ஒன்று ஆகும். மூன்று துணையினங்கள் உள்ளன: *கா. மெ. மெலனோகாசுடர்*, *கா. மெ. மெந்தாவாய்* மற்றும் *கா. மெ. அட்ராடசு*. இந்த சிறிய தனிமைப்படுத்தப்பட்ட அணில் வாழிட இழப்பு காரணமாகப் பன்னாட்டு இயற்கைப் பாதுகாப்புச் சங்கத்தினால் அழிவுக்கு உள்ளாகும் இனமாகப் பட்டியலிடப்பட்டுள்ளது.
# மோனிமா சாதா

**மோனிமா சாதா** (*Monima Chadha*) ஒரு இந்திய தத்துவஞானி மற்றும் மொனாஷ் பல்கலைக்கழகத்தில் தத்துவப் பேராசிரியர் ஆவார். அவர் கோர்னெல் பல்கலைக்கழகத்தின் முனிவர்களுக்கான தத்துவப் பள்ளியில் கார்ப் ஃபெலோவைப் பார்வையிடுகிறார். மன தத்துவம் மற்றும் இந்திய மெய்யியல் பற்றிய தனது படைப்புகளுக்காக சாதா அறியப்படுகிறார். பௌத்த அபிதர்ம அனுபவக் கோட்பாடு குறித்த கட்டுரைக்காக அன்னெட் பேயர் பரிசை வென்றார்.
# எளிய அணில்

**எளிய அணில்** (*Callosciurus inornatus*) என்பது சைலூரிடே குடும்பத்தில் உள்ள கொறிணி சிற்றினமாகும். இது சீனா, லாவோஸ் மற்றும் வியட்நாமில் காணப்படுகிறது.
# எளிய அணில்

## வாழ்விடம்

புதர்க்காடுகள், சீரழிந்த பசுமைமாறா காடுகள் மற்றும் பழமையான பசுமையான காடுகள் போன்ற ஈரமான அல்லது வறண்ட வன வாழ்விடங்களில் காணப்படுகிறது.
# சார் கானோர்

**சார் கானர்** (*Saar Ganor*) இசுரேலிய தொல்பொருள் ஆராய்ச்சியாளர் ஆவார். இவர் யோசெப் கார்பிங்கலுடன் சேர்ந்து, கிர்பெட் கியாபாவில் அகழ்வாராய்ச்சியின் இயக்குநராக இருந்தார். இந்த அகழ்வாராய்ச்சி *விவிலிய சராயிம்* என்று கருதப்படுகிறது. இவர் இசுரேல் தொல்பொருட்கள் ஆணையத்தின் ஆய்வாளராகவும், எருசலேமின் கீப்ரு பல்கலைக்கழகத்தில் விரிவுரையாளராகவும் உள்ளார்.  
2003 ஆம் ஆண்டில் கிர்பெட் கியாபாவில் உள்ள சுவர்களின் அசாதாரண அளவை கானர் கவனித்தார். மூன்று ஆண்டுகளுக்குப் பிறகு, இவர் கார்பிங்கலைப் பார்க்கும்படி வற்புறுத்தினார். மேலும் 2007 ஆம் ஆண்டு பூர்வாங்க தோண்டலுக்குப் பிறகு, அவர்கள் 2008 ஆம் ஆண்டு கோடையில் ஆர்வத்துடன் வேலை செய்யத் தொடங்கினர். ஆறு ஏக்கர் நிலப்பரப்பில் இதுவரை 4 சதவீதத்தை மட்டுமே தோண்டி எடுத்துள்ளனர்.
# ஆர். பிரகாசம்

**ஆர். பிரகாசம்** (*R. Prakasam*) (22 மார்ச் 1927 - 2012) ஒரு இந்திய அரசியல்வாதி ஆவார். இவர் இந்தியப் பொதுவுடைமைக் கட்சியைச் சேர்ந்தவர். முதல் கேரள சட்டமன்றத்தில் ஆற்றிங்கல் சட்டமன்றத் தொகுதியைப் பிரதிநிதித்துவப்படுத்தினார்.
# ஆர். பிரகாசம்

## தொழில்

1927-ஆம் ஆண்டில் பிறந்த இவர், இளம் வயதிலேயே அரசியலில் நுழைந்தார். கல்லூரி நாட்களில், பிரகாசம் அரசியலில் தீவிரமாக இருந்தார். 1946 ஆம் ஆண்டு, சென்னை கிறிஸ்தவக் கல்லூரியில் படிக்கும் போது, பொதுவுடைமை இயக்கத்தில் சேர்ந்தார். பிரகாசம் 1953-ல் ஆற்றிங்கல் பேரூராட்சித் தலைவரானார். நாட்டிலேயே இந்தியப் பொதுவுடைமைக் கட்சியின் இளைய உறுப்பினர் மற்றும் அத்தகைய பதவிக்கு நியமிக்கப்பட்டவர் இவரேயாவார். 1954-ஆம் ஆண்டில், பிரகாசம் திருவாங்கூர்-கொச்சி சட்டமன்ற உறுப்பினரானார். 1957 இல், முதல் கேரள சட்டமன்ற உறுப்பினராகத் தேர்ந்தெடுக்கப்பட்டார். தலைநகர் மாவட்டத்தின் கடலோர சமூகங்கள் முழுவதும், குறிப்பாக ஆற்றிங்கல் மற்றும் வர்க்கலாவில் கட்சி அலகுகளை நிறுவுவதில் பிரகாசம் முக்கியப் பங்கு வகித்தார். மேலும், 1954 பொதுப் போக்குவரத்துத் தொழிலாளர்களின் வேலைநிறுத்தத்தைத் திட்டமிடுவதில் முக்கியப் பங்காற்றினார் மற்றும் கேரளாவில் தொழிற்சங்கத்தின் தலைவராகப் பணியாற்றினார். அவர் தனது அரசியல் வாழ்க்கையில் பல பதவிகளை வகித்துள்ளார். அவர் நகரவை சட்ட ஒருங்கிணைப்புக் குழு, கேரள பல்கலைக்கழக செனட், தொழில்துறை உறவுகள் வாரியம், நடுவர் மன்றம் மற்றும் அரசாங்கத்தின் உயர் அதிகார கண்காணிப்புக் குழு ஆகியவற்றின் உறுப்பினராக இருந்தார்.
# சொக்கநாதபுரம், தஞ்சாவூர் மாவட்டம்

**சொக்கநாதபுரம்** (*Chokkanathapuram*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் பட்டுக்கோட்டை வட்டத்தில் உள்ள ஒரு கிராமம் ஆகும்.
# சொக்கநாதபுரம், தஞ்சாவூர் மாவட்டம்

## மக்கள்தொகை

2001 மக்கள்தொகை கணக்கெடுப்பின்படி, சொக்கநாதபுரத்தில் 1031 ஆண்கள் மற்றும் 1096 பெண்கள் என மொத்தம் 2127 பேர் உள்ளனர். பாலின விகிதம் 1063 ஆக இருந்தது. எழுத்தறிவு விகிதம் 69.62 ஆகும்.
# பீக்கொஞ்சி

**பீக்கொஞ்சி** அல்லது **வெண்கலக் காயா** (Eugenia roxbughii) (பொதுவாக *ரோக்ஸ்பர்க்கின் செர்ரி* என்று அழைக்கப்படும்) என்பது இந்தியா மற்றும் இலங்கையை பூர்வீகமாகக் கொண்ட மிர்டேசி குடும்பத்தைச் சேர்ந்த ஒரு தாவர இனமாகும். இது வட்டமும் கரடுமுரடுமான, பழுப்பு நிற கிளைகளைக் கொண்ட 5 மீட்டர் (16 அடி) உயரமுள்ள மரமாகும். இலைகள் பளபளப்பான பச்சை நிறத்தில் எதிர்எதிராக அமைந்திருக்கும். பூக்கள் வெள்ளை நிறத்திலும், நான்கு இதழ்கள் கொண்டதாகவும் இருக்கும். ஆழமான ஆரஞ்சு நிற பழம் கொண்ட இம்மரமானது மார்ச் மாதத்தில் தொடங்கி ஏப்ரல் பிற்பகுதி வரையில் பூக்கும் பருவம் கொண்டதாகும்.
# மலவள்ளி

**மலவள்ளி** (*Malavalli*) என்பது இந்தியாவின் கர்நாடக மாநிலத்தின், மாண்டியா மாவட்டத்தில் உள்ள ஒரு நகரம் மற்றும் ஒரு வட்டம் ஆகும். வரலாற்றில் மாலவல்லி நகரம் 27 மார்ச் 1799 - நான்காவது ஆங்கிலோ மைசூர் போரில் இடம்பெற்றுள்ளது. ஆர்தர் வெல்லஸ்லி தலைமையிலான பிரித்தானிய கிழக்கிந்திய நிறுவனத்துக்கு எதிராக திப்பு சுல்தானின் மைசூர் படைகளுக்கு இடையே மலவள்ளி சமர் நடந்தது. ஊரைச் சேர்ந்த மனிதர்கள் கடுமையாகப் போராடி உயிரைக் கொடுத்தனர்.  
இந்த நகரத்தை நாட யஜமானா குடும்பம் ஆண்டது. மலவள்ளியின் அஞ்சல் குறியீட்டு எண் 571430.
# மலவள்ளி

## நிலவியல்

மலவள்ளி நகரம் அமைந்துள்ளது. இந்த நகரம் கடல் மட்டத்தில் இருந்து சராசரியாக 610 மீட்டர் (2,000 அடி) உயரத்தில் உள்ளது.
# மலவள்ளி

## ஈர்ப்புகள்

மலவள்ளி நகரம் மிகவும் துடிப்பான, சுறுசுறுப்பான கிராமப்புற சந்தையாகும். இது 4 கி.மீ நீளத்திற்கு நீண்டுள்ளது.  
மாரேஹள்ளி இலட்சுமி நரசிம்ம சுவாமி கோயிலானது, மலவள்ளி நகரதில் இருந்து இரண்டு கி.மீ. தொலைவில் உள்ளது. அது மாண்டியா மாவட்டத்தில் உள்ள முக்கிய நரசிம்மசுவாமி கோயில்களில் ஸ்ரீ வைஷ்ணவ பாரம்பரியத்தைச் சேர்ந்தது. 10 ஆம் நூற்றாண்டில் கட்டப்பட்டு, முதலாம் இராஜ ராஜ சோழனால் புதுப்பிக்கப்பட்ட இக்கோயில் சுமார் 12 ஏக்கர் பரப்பளவில் அடர்ந்த பசுமையான பகுதிகளுக்கு மத்தியில் உள்ளது.  
மலவள்ளியில் இருந்து 13 கி.மீ. தொலைவில் (பாரதிநகர் அருகே) உள்ள ஆத்மலிங்கேஸ்வர சேத்திரம் முக்கியத்துவம் வாய்ந்த தலமாகும்.  
உலகப் புகழ் பெற்ற சோமநாதபுர போசளர் கோவில் மலவள்ளிக்கு தென்மேற்கே சுமார் 28 கி.மீ. தொலைவில் அமைந்துள்ளது.  
இப்பகுதியில் உள்ள மற்ற கோவில்கள்:  
- ஆஞ்சநேயர் (முத்ததிராய) கோயில், காவிரி ஆற்றங்கரையில் அமைந்துள்ள முத்தாதியுல் உள்ளது .
- ஹலகுரு நகருக்கு அருகில் உள்ள தாயி கபாலம்மா கோயில்,
- சோட்டனஹள்ளி கிராமத்தில் உள்ள ஆதிநாடு சிக்கம்மா தாயி கோயில்,
- மலை மகாதேசுவரன் கோவில் சன்னிபுரா (டிசி புரா) ஹாட்லி சதுக்கத்துக்கு அருகில்
- பசவேவரர் கோயில் மற்றும் மானே மஞ்சம்மா தாயி கோயில் அகசனபுரம்
- ஹலகுரு மலவல்லி பிரதான சாலையில் உள்ள நடுமார்கத பசவேஸ்வரர் கோவில்
- ஹலகுரு நகருக்கு அருகில் உள்ள தரேகே தொட்டவரு மண்டேசுவாமி கோவில் மட்டத ஹொன்னா நாயக்கனஹள்ளி
- கே.எம்.தொட்டி மற்றும் ஹலகுரு பிரதான சாலையில் உள்ள அந்தரஹள்ளி சித்தப்பாஜி கோவில்
- மலவள்ளி நகருக்கு அருகில் (6. கி.மீ) அவ்வேரஹள்ளி சனீஸ்வரர் கோவில்
- அருகில் உள்ள ஹலகுரு நகர ஹெப்பேடத பசவேஸ்வரர் கோயில்
- பெலத்தூர் கிராமத்தில் உள்ள உத்பவ மூர்த்தி சென்ன சோமேஸ்வரர் கோவில், ஹலகுரு நகரத்திலிருந்து சுமார் 8 கி.மீ தொலைவில் உள்ளது
- ஹாட்லி வட்டம் மலாவலி அருகே உள்ள துரகனுரு கிராமத்தில் உள்ள காமதேனு, பசவேஸ்வரா மற்றும் சனீஸ்வரர் கோவில்
- ஹாட்லி வட்டத்திற்கு அருகில் உள்ள ஆலடஹள்ளி கிராமத்தில் உள்ள அபய ஆஞ்சநேயர் கோவில் மற்றும் காலபைரவேஸ்வரர் கோவில்
- மத்திதலேஸ்வரர் கோவில், கல்லுவீரனஹள்ளி, மலவல்லி வட்டம் (ஊருக்கு வடக்கே 9 கி.மீ.)
- காலேஷ்வரர் கோவில், யாத்தம்பாடி, மாளவல்லி வட்டம் (நகரின் வடகிழக்கில் 24 கி.மீ.)
- மத்திதலேஸ்வரர் கோவில், கல்லுவேரனஹள்ளி  
அருகில் சிவசமுத்திரம் அருவி, சிம்சா, காவேரி காட்டுயிர் புகலிடம், முத்தாத்தி காடு, ஹலகுரு அருகே பீமேஸ்வரி காவேரி மீன்பிடி முகாம், கலிபோர் மீன்பிடி முகாம் மற்றும் பல உள்ளன.
# மலவள்ளி

## மக்கள்தொகையியல்

இந்திய மக்கள் தொகை கணக்கெடுப்பின்படி, மலவள்ளியின் மக்கள் தொகை 35,800 ஆகும். மக்கள் தொகையில் ஆண்களின் விகிதம் 51% என்றும். பெண்களின் விகிதம் 49% என்றும் உள்ளது. மலவள்ளியின் சராசரி கல்வியறிவு விகிதம் 64% ஆகும், இது தேசிய சராசரியான 59.5% ஐ விட அதிகமாகும். இதில் ஆண்களின் கல்வியறிவு விகிதம் 69% என்றும், பெண்களின் கல்வியறிவு விகிதம் 58% என்றும் உள்ளது. மலவள்ளி மக்கள் தொகையில் 6 வயதுக்கு கீழ் உள்ளவர்கள் வகிதம் 13% ஆகும்.  
மலவள்ளியில் உள்ள உயர்/தொழில்முறைக் கல்விப் பிரிவில், மைசூர் சாலையில் உள்ள வித்யா இன்ஸ்டிடியூட் ஆப் பாரா மெடிக்கல் சயின்சஸ் உள்ளது.  
இது தவிர முன் பல்கலைக்கழக கல்லூரிகளில் சாந்தி கல்லூரி மற்றும் அரசு கல்லூரிகள் மலவள்ளியில் உள்ளன.
# சுவைன்சன் சிட்டுக்குருவி

**சுவைன்சன் சிட்டுக்குருவி** (*Swainson's sparrow*)(*பசார் சுவைன்சோனி*) என்பது சிட்டுக்குருவி குடும்பமான பசாரிடேயில் உள்ள ஒரு பறவைச் சிற்றினம் ஆகும். சில நேரங்களில் சாம்பல்-தலை குருவியின் துணையினமாகக் கருதப்படுகிறது. இது வடகிழக்கு ஆப்பிரிக்காவில், பெரும்பாலும் எத்தியோப்பிய மேட்டுநிலங்களில் காணப்படுகிறது. இந்த குருவிக்கு இங்கிலாந்து இயற்கை ஆர்வலர் மற்றும் ஓவியர் வில்லியம் ஜான் சுவைன்சன் பெயரிடப்பட்டது.
# சுவைன்சன் சிட்டுக்குருவி

## விளக்கம்

சுவைன்சன் சிட்டுக்குருவி நீளம் வரை வளரக்கூடியது. வெளிப்படையான பாலியல் வேறுபாடு காணப்படுவதில்லை.  
இது பெரும்பாலும் சாம்பல்-தலை குருவியின் இனமாகக் கருதப்படுகிறது, ஆனால் இதன் தலை மற்றும் தோள் கருமையாக இருக்கும். தோளில் ஒரு வெள்ளை பட்டை உள்ளது. ஆனால் இது எப்போதும் தெரிவதில்லை. இதேபோல், வெளிறிய செம்பழுப்பு நிற வால் மற்றும் பிட்டம் எப்போதும் தெரியவில்லை.
# சுவைன்சன் சிட்டுக்குருவி

## நடத்தை

சுவைன்சன் குருவிகள் பெரும்பாலும் புற்கள் மற்றும் தானியங்கள் மற்றும் பூச்சிகளின் விதைகளை உண்ணும்.  
கூடு என்பது புல் மற்றும் இறகுகளிலிருந்து கூடிய ஒரு தளர்வான பந்து போன்றது. ஒரு கூடு கிளைகளில் அல்லது பனை மரங்களின் உயரத்தில் அல்லது மரப்பொந்துகளில் கட்டப்படலாம். பறவைகள் கட்டிடங்களில் துவாரங்களைப் பயன்படுத்துகின்றன. மேலும் எத்தியோப்பிய சிட்டு மற்றும் ஆப்பிரிக்க மணல் மார்ட்டினின் பழைய கூடுகளைப் பயன்படுத்துகின்றன. ஒரு முறை மூன்று முதல் ஆறு முட்டைகள் வரை இடும். இவை பழுப்பு மற்றும் சாம்பல் புள்ளிகளுடன் வெண்மையாகக் காணப்படும். இனப்பெருக்க காலம் எரித்திரியாவில் சனவரி முதல் மார்ச் வரையிலும் பின்னர் மே முதல் நவம்பர் வரையிலும், எத்தியோப்பியாவில் ஏப்ரல் முதல் திசம்பர் வரை ஆகும்.  
இனப்பெருக்க காலத்திற்குப் பின் இவை மந்தைகளில் வாழ்கின்றன. சில நேரங்களில் பல நூறு எண்ணிக்கையில் காணப்படும். இந்த அளவுள்ள திரள்கள் விவசாயப் பகுதிகளிலும் தோட்டங்களுக்கும் செல்லும் போது சேதங்களை ஏற்படுத்தும்.
# போர்துலகேசியே

**Scientific classification <span></span>**  
| Kingdom: | Plantae |
| --- | --- |
| *Clade*: | Tracheophytes |
| *Clade*: | Angiosperms |
| *Clade*: | மெய்இருவித்திலி |
| Order: | கரியோபிலாலெசு |
| Family: | போர்துலகேசியே  
<small>Juss.</small> |
| Genera |  |
| * *Portulaca* | } |
**போர்ட்லகேசியே** (தாவர வகைப்பாட்டியல்: *Portulacaceae*) என்பது பூக்கும் தாவரங்களின் குடும்பமாகும். இது 115 இனங்களை *போர்ட்லகா* இனத்தில் கொண்டுள்ளது. இதற்கு முன்னர் சுமார் 500 இனங்களைக் கொண்ட சுமார் 20 இனங்கள் அங்கு வைக்கப்பட்டிருந்தன. ஆனால் இப்போது அது ஒரு இனத்தை மட்டுமே உள்ளடக்கியதாக கட்டுப்படுத்தப்பட்டுள்ளது. மேலும் இது **பர்ஸ்லேன் குடும்பம்** என்றும் அழைக்கப்படுகிறது. இதன் வாழிடம் பன்னாடுகளில் உள்ளன. ஆப்பிரிக்கா, ஆஸ்திரேலியா மற்றும் தென் அமெரிக்காவில் உள்ள தெற்கு அரைக்கோளத்தின் அரை வறண்ட பகுதிகளில் அதிக பன்முகத்தன்மை கொண்டுள்ளது. ஆனால் ஒரு சில இனங்கள் வடக்கே ஆர்க்டிக் பகுதிகளுக்கு விரிவடைகின்றன. குடும்பம் கேரியோஃபிலேசியுடன் மிகவும் ஒத்திருக்கிறது, இது இரண்டு சீப்பல்களை மட்டுமே கொண்ட கலிக்ஸில் வேறுபடுகிறது.  
APG III முறையில், பல இனங்கள் Montiaceae, Didiereaceae, Anacampserotaceae மற்றும் Talinaceae ஆகியவற்றிற்கு மாற்றப்பட்டன. அதனால்*போர்ட்லகா* இனத்தை மட்டுமே கொண்டுள்ளது.  
பர்ஸ்லேன் தண்டு ஊறுகாய்]]
# போர்துலகேசியே

## இனங்கள்
- *Portulaca umbraticola* <small>Kunth</small> – wingpod purslane
- *Portulaca werdermannii* <small>Poelln.</small>
- *Portulaca wightiana* <small>Wall. ex Wight & Arn.</small>
- *Portulaca yecorensis* <small>Henrickson & T.Van Devender</small>
- *Portulaca zaffranii* <small>Danin</small>
# போர்துலகேசியே

## பயன்கள்

பொதுவான பர்ஸ்லேன் ( *Portulaca oleracea* ) ஒரு உண்ணக்கூடிய தாவரமாக திகழ்கிறது.*Portulaca Grandiflora* ஒரு நன்கு அறியப்பட்ட அலங்கார தோட்ட செடியாகும். பர்ஸ்லேன்ஸ் கோழிகளால் விரும்பப்படுகிறது.
# எத்தியோப்பிய தகைவிலான் குருவி

**எத்தியோப்பிய தகைவிலான் குருவி** (*Ethiopian swallow*)(*கிருண்டோ எத்தியோபிகா*) என்பது தகைவிலான் குருவி குடும்பத்தில் உள்ள ஒரு பறவை சிற்றினமாகும். இது வலசைபோதலை மேற்கொள்ளாது என்றாலும், இதன் வரம்பு பெனினிலிருந்து புர்க்கினா பாசோ, கேமரூன், மத்திய ஆப்பிரிக்கக் குடியரசு, சாட், காங்கோ மக்களாட்சிக் குடியரசு, கோட்டிவார், எரித்திரியா, எத்தியோப்பியா, கானா, கினி, இஸ்ரேல், கென்யா, மாலி வரை பரவியுள்ளது. நைஜர், நைஜீரியா, செனிகல், சோமாலியா, சூடான், தன்சானியா, டோகோ, உகாண்டா வரை.
# உபோர்பியா மிலோட்டி

**உபோர்பியா மிலோட்டி** (தாவர வகைப்பாட்டியல்: *Tropaeolum umbellatum*) என்பது ஆமணக்குக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில் 228 பேரினங்கள் ஏற்றுக் கொள்ளப்பட்டுள்ளன. அதில் ஒரு பேரினமான, "உபோர்பியா" பேரினத்தில், 2040 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமே, இந்த தாவரம், மடகாசுகரில் மட்டுமே காணப்படுகிறது. இதன் இயற்கை வாழ்விடம் துணை வெப்பமண்டலத்தில் உள்ள புதர்க்காடு ஆகும். இது வாழ்விட இழப்பால், இத்தாவரம் மிக அருகிய தாவரயினமாக பட்டியலில் இடம் பெற்றுள்ளது.
# மில்லர் செயன்முறை

**மில்லர் செயல்முறை** (Miller process) என்பது தொழில்துறை அளவிலான ஒரு வேதியியல் செயல்முறையாகும், இச்செயல்முறை தங்கத்தை அதிக அளவு தூய்மைக்கு (99.5%) சுத்திகரிக்க பயன்படுகிறது. 1867 ஆம் ஆண்டில் பிரான்சிசு போயர் மில்லர் என்பவரால் இச்செயல்முறை காப்புரிமை பெற்றது. குளோரின் வாயுவை உருகிய, ஆனால் (சற்று) தூய்மையற்ற தங்கத்தின் வழியாக ஊதுவது இந்த இரசாயன செயல்முறையின் நடைமுறையாகும். ஏறக்குறைய அனைத்து உலோக அசுத்தங்களும் குளோரினுடன் வினைபுரிந்து குளோரைடுகளை உருவாக்குகின்றன. ஆனால் தங்கம் இந்த உயர் வெப்பநிலையில் குளோரினுடன் வினைபுரியாது. மற்ற உலோகங்கள் ஆவியாகின்றன அல்லது உருகிய தங்கத்தின் மேல் குறைந்த அடர்த்தியுள்ள கசடுகளை உருவாக்குகின்றன.  
தங்கத்தில் இருந்து அனைத்து அசுத்தங்களும் அகற்றப்பட்டால் (சுடர் நிறத்தில் ஏற்படும் மாற்றத்தை காணலாம்) தங்கம் அகற்றப்பட்டு விற்பனை அல்லது பயன்பாட்டிற்குத் தேவையான முறையில் செயலாக்கப்படுகிறது. இதன் விளைவாக கிடைக்கும் தங்கம் 99.5% தூய்மையானது, ஆனால் பொதுவான சுத்திகரிப்பு முறையான வால்வில் செயல்முறையால் உற்பத்தி செய்யப்படும் தங்கத்தை விட குறைவான தூய்மையானது. வால்வில் செயல்முறை 99.999% தூய்மையான தங்கத்தை உற்பத்தி செய்கிறது.  
வால்வில் செயல்முறை பொதுவாக உயர்-தூய்மை தங்கத்தை உற்பத்தி செய்ய பயன்படுத்தப்படுகிறது, மின்னணுவியல் வேலைகளில், தூய்மையின் துல்லியமான தரநிலைகள் தேவைப்படுகின்றன. அதிக தூய்மையான தங்கம் தேவைப்படாதபோது, சுத்திகரிப்பாளர்கள் மில்லர் செயல்முறையை பயன்படுத்துகின்றனர். ஏனெனில் ஒப்பீட்டளவில் மில்லர் செயல்முறை எளிமை, விரைவானதுமாகும். குளோரோவாரிக் அமிலத்தின் வடிவத்தில் அதிக அளவு தங்கத்தை இணைக்கப்பட்டுதான் நிரந்தரமாக வால்வில் செயல்முறையின் மின்பகுளி பயன்படுத்தப்படுகிறது.
# கரோட்டி

**கரோட்டி** ( Kharoti ) என்பது கில்ஜி வம்சாவளியைச் சேர்ந்த ஒரு பஷ்தூன் பழங்குடியாகும். இவர்கள் ஆப்கானித்தானின் பாக்டிகா மாகாணத்தின் மத்தியப் பகுதியில் இருந்து வந்தனர். ஆனால் நாட்டின் பிற பகுதிகளிலும் இவர்கள் உள்ளானர். கரோட்டிகள் 1945 இல் பிரித்தானிய இந்தியாவில் (நவீன பாக்கித்தான் ) குவெட்டாவில் உள்ள கரோத்தாபாத்தில் குடியேறினர்.  
பாக்டிகா மாகாணத்தில் உர்குன், பர்மால், சர் அவ்சா, சர்குன் சகர், ஓம்னா, சுரோபி, மற்றும் கசுனி, சாபுல் , பாக்டியா, கோசுட், லோகார், வர்தகு காபுல் , நங்கர்கர், கோமல், பன்னு மர்மந்து தேரா இசுமாயில் கான் மற்றும் குவெட்டா போன்ற பகுதிகளில் கரோட்டி மக்கள் அதிகம் உள்ளனர்.
# கரோட்டி

## முக்கியத்துவம்

கில்ஜி கூட்டமைப்பின் பஷ்தூன்களான, கரோட்டிகளின் முக்கியத்துவம் நாசர்-நசீர் குடும்பத்தின் ஆட்சிகளின் உச்சத்தில் இருந்தது. 18 ஆம் நூற்றாண்டில் போட்டியாளரான துரானி கூட்டமைப்பின் எழுச்சியுடன், கரோட்டிகள் ஆப்கானிய அரசியலில் தங்கள் முக்கிய பங்கை இழந்தனர். ஆனால் கிராமப்புற ஆப்கானித்தான் பிராந்தியங்களில் வலுவாக இவர்கள் இருந்தனர். இருப்பினும், இவர்கள் பெரும்பாலும் தங்களை "உண்மையான பஷ்தூன்கள்" என்றும், கில்ஜியாக இருப்பதால், ஆப்கானித்தானின் உரிமையுள்ள தலைவர்களாகவும் கருதுகின்றனர்.
# கரோட்டி

## குறிப்பிடத்தக்க கரோட்டியின்

- குல்புதீன் எக்மத்யார், அரசியல்வாதியும் மற்றும் முன்னாள் பிரதமர், இவர் சோவியத் ஒன்றியத்தின் ஆக்கிரமிப்பின் போது ஆப்கானித்தானின் படைத் தலைவராக இருந்தார். (ஹிஸ்ப்-இ-இஸ்லாமி தலைவர்)
- சேர்கான் நாசர், லோ கான் (கிராண்ட் கான்) இசுபின்சர் பருத்தி நிறுவனத்தின் நிறுவனரும் மற்றும் குந்தூசின் நிறுவனரும் ஆவார்
- கோலம் செர்வார் நாசர், கான் (1922-1984), இசுபின்சர் பருத்தி நிறுவனத்தின் தலைவர்
- டாக்டர் அக்மத் சா கரோட்டி, ஆப்கானித்தானின் நிதி மற்றும் நிர்வாகத்தின் பொது இயக்குநர் மற்றும் கரோட்டி பழங்குடியினரின் மூத்தவர்.
- கோலாம் நபி நாசர், கான் (1926-2010), பாராளுமன்ற உறுப்பினர்
- அபிசுல்லா அமீன், அரசியல்வாதி மற்றும் ஆப்கானித்தானின் அதிபர்
- காஜி மெராசீதீன் கான் கரோட்டி, ஆப்கானித்தானின் முன்னாள் நீதி அமைச்சர் மற்றும் கரோட்டி பழங்குடியினரின் மூத்தவர்.
- அர்சலா கரோட்டி, சோவியத் படையெடுப்பின் போது ஆப்கானித்தானின் படைகளில் பணியாற்றிய புகழ்பெற்ற தளபதி, 2016 முதல் பாக்கித்தானில் உள்ள ஆப்கானித்தான் அகதிகளின் தலைவர்.
- சரோபி பாக்டிகாவைச் சேர்ந்த மலாக் ஆகா முகமது அப்பாசுகிலின் மகன் மலாக் கான் முகமது காக்கி, ஆப்கானித்தானின் தேசிய சட்டமன்றத்தில் செனட்டராக இருந்தார்.
- பர்கத் தர்யா நாசர், கான் (பிறப்பு 1962), பாடகர் மற்றும் இசையமைப்பாளர்
- மிர்வைசு அசரப், ஆப்கானித்தான் தேசியத் துடுப்பாட்ட வீரர்
- சராபுதீன் அசரப், ஆப்கானித்தான் தேசியத் துடுப்பாட்ட வீரர்
# நியாசி

**நியாசி** (*Niazi*) அல்லது **நியாசாய்** என்பது பாக்கித்தானில் வசிக்கும் பஞ்சாபி பழங்குடியினரில் ஒன்றாகும்.
# நியாசி

## தோற்றம்

முகலாயப் பேரரசர் ஜஹாங்கீரின் பஞ்சாப் பிரபு கான் சகான் லோடியின் ஆதரவின் கீழ் நைமத்துல்லா என்பவர் எழுதிய *மக்சானி-இ-நியாசி* (கி.பி. 1610) என்ற நூல் நியாசிகளின் தோற்றம் பற்றிய விவரங்களை வழங்குகிறது.
# நியாசி

## குறிப்பிடத்தக்க நபர்கள்

- அப்துல் மனன் நியாசி, முன்னாள் தாலிபான் தளபதி
- அப்துல் சத்தார் கான் நியாசி, பாக்கித்தான் அரசியல்வாதி மற்றும் மத பிரமுகர்.
- அமீர் அப்துல்லா கான் நியாசி, பாக்கித்தான் இராணுவத் தளபதி.
- அமீர் அப்துல்லா கான் ரோக்ரி, பாக்கித்தான் அரசியல்வாதி மற்றும் ஆர்வலர்.
- அத்தாவுல்லா கான் எசகெல்வி, பாக்கித்தான் நாட்டுப்புற பாடகர் மற்றும் அரசியல்வாதி.
- பசல் நியாசாய், ஆப்கானித்தானின் துடுப்பட்ட வீரர்.
- கோலாம் முகமது நியாசி, ஆப்கானிய அரசியல்வாதி மற்றும் மத பிரமுகர்.
- குலாம் அக்பர் கான் நியாசி, பாக்கித்தானில் பிறந்த சவுதி அரேபிய மருத்துவர்.
- குலாம் அசரத் நியாசி, ஆப்கானித்தான் கால்பந்து வீரர்.
- குல் அமீது கான் ரோக்ரி, பாக்கித்தான் அரசியல்வாதி.
- ஐபத் கான் நியாசி, சேர் சா சூரியின் மூத்த இராணுவத் தளபதி.
- உமர் கவாத் கான் ரோக்ரி, பாக்கித்தான் அரசியல்வாதி.
- இம்ரான் அகசன் கான் நியாசி, பாக்கித்தான் கல்வியாளர் மற்றும் எழுத்தாளர்.
- பாக்கித்தான் முன்னாள் பிரதமர் இம்ரான் கான் நியாசி.
- ஈசா கான் நியாசி, ஆப்கானிய பிரபு.
- கராமத் ரகுமான் நியாசி, பாக்கித்தான் கடற்படைத் தளபதி.
- கௌசர் நியாசி, பாக்கித்தான் அரசியல்வாதி மற்றும் மதத் தலைவர்.
- மிஸ்பா-உல்-ஹக், பாக்கித்தானின் துடுப்பாட்ட வீரர்.
- முகம்மது அம்சத் கான் நியாசி, பாக்கித்தான் கடற்படைத் தளபதி.
- முகம்மது அயாசு நியாசி, ஆப்கானிய இசுலாமிய அறிஞர், கதீப் மற்றும் இமாம்.
- முனீர் நியாசி, பாக்கித்தான் கவிஞர்.
- நகீத் நியாசி, பாக்கித்தானின் முன்னாள் பின்னணிப் பாடகர்.
- சைபோரா நியாசி, ஆப்கானித்தான் நாடாளுமன்ற உறுப்பினர்.
- சைபுல்லா நியாசி, பாக்கித்தான் அரசியல்வாதி.
- சதாப் கான், பாக்கித்தானின் துடுப்பாட்ட வீரர்.
- சேர் ஆப்கான் நியாசி, பெனசீர் மற்றும் பர்வேசு முசரப் காலத்திலிருந்த பாக்கித்தான் அரசியல்வாதி .
- சித்ரா நியாசி, பாக்கித்தான் தொலைக்காட்சி நடிகை.
# உலர் ஊதுதல்

**உலர் ஊதுதல்** (*Dry blowing*) என்பது தண்ணீரைப் பயன்படுத்தாமல் உலர்ந்த மண்ணிலிருந்து தங்கத் துகள்களைப் பிரித்தெடுக்கும் ஒரு செயல் முறையாகும். இந்த முறையைப் பயன்படுத்துவதற்கு உதவும் சிறப்பு இயந்திரம் உலர் ஊதுகுழல் என்று அழைக்கப்படுகிறது. உலர் ஊதுதல் தூற்றுதல் செயல்முறையின் ஒரு வடிவம் ஆகும்.
# உலர் ஊதுதல்

## செயல்முறைகள்

உலர்ந்த மண்ணை உயரத்திலிருந்து ஒரு பாத்திரத்தில் கொட்டுவது ஒரு முறையாகும். வீசும் காற்று இலேசான் தூசியை அகற்ற இம்முறை அனுமதிக்கிறது. அடர்த்தியான தங்கத் துகள்அள் பாத்திரத்தில் விழும்.
-
கனிவளம் நாடுநர் ஒரு பாத்திரத்தைைப் பயன்படுத்தி தங்கத் துகள்கள் கலந்துள்ள உலர்ந்த மண்ண காற்றில் மேல் நோக்கி எறிந்து கீழே விழும் அடர்த்தியான தங்கத் துகள்களை பாத்திரத்தில் பிடிப்பார் என்பது மாற்று முறையாகும்.
# ஈசாந்திமங்கலம்

**ஈசாந்திமங்கலம்** என்பது இந்தியா தீபகற்பத்தில் தமிழ்நாடு மாநிலத்தின் கன்னியாகுமரி மாவட்டத்திலுள்ள ஒரு புறநகர்ப் பகுதியாகும்.
# ஈசாந்திமங்கலம்

## அமைவிடம்

கடல் மட்டத்திலிருந்து சுமார் உயரத்தில், என்ற புவியியல் ஆள்கூறுகள் கொண்டு, ஈசாந்திமங்கலம் புறநகர்ப் பகுதி அமையப் பெற்றுள்ளது.
# ஈசாந்திமங்கலம்

## மக்கள்தொகை

2011ஆம் ஆண்டு இந்திய மக்கள் தொகை கணக்கெடுப்பின் அடிப்படையில், ஈசாந்திமங்கலம் பகுதியின் மொத்த மக்கள்தொகை 3,302 ஆகும். இதில் 1,616 பேர் ஆண்கள்; 1,686 பேர் பெண்கள் ஆவர்.
# ஈசாந்திமங்கலம்

## சமயம்

ஈசாந்திமங்கலம் புறநகர்ப் பகுதியில் அமைந்துள்ள பத்திரகாளியம்மன் கோயில் மற்றும் பிறைசூடி கண்டன்சாஸ்தா கோயில் ஆகியவை தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வருகின்றன.
# ஈசாந்திமங்கலம்

## அரசியல்

ஈசாந்திமங்கலம் பகுதியானது, கன்னியாகுமரி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கன்னியாகுமரி மக்களவைத் தொகுதி சார்ந்தது.
# இராஜபுரம்

**இராஜபுரம்** என்பது இந்தியா தீபகற்பத்தில் தமிழ்நாடு மாநிலத்தின் கரூர் மாவட்டத்திலுள்ள ஒரு புறநகர்ப் பகுதியாகும்.
# இராஜபுரம்

## அமைவிடம்

இராஜபுரம் புறநகர்ப் பகுதியானது, கடல் மட்டத்திலிருந்து சுமார் உயரத்தில், என்ற புவியியல் ஆள்கூறுகள் கொண்டு அமையப் பெற்றுள்ளது.
# இராஜபுரம்

## சமயம்

இப்பகுதியில் அமைந்துள்ள வரதராஜ பெருமாள் கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வருகின்றது.
# இராஜபுரம்

## அரசியல்

இராஜபுரம் புறநகர்ப் பகுதியானது, அரவக்குறிச்சி (சட்டமன்றத் தொகுதி) வரம்புக்கு உட்பட்டதாகும்.மேலும் இப்பகுதி, கரூர் மக்களவைத் தொகுதி சார்ந்தது.
# ஏசுக்குலசு இண்டிகா

**ஏசுக்குலசு இண்டிகா**(தாவர வகைப்பாட்டியல்:*Aesculus indica*) என்பது சபிண்டேசியே குடும்பத்தில் உள்ள பரந்த - இலைகள் கொண்டதும், இலையுதிரும் பண்பும் கொண்ட ஒரு வகை மரமாகும். இது பொதுவாக இந்திய குதிரைகளின் கசுகொட்டை அல்லது இமாலயன் குதிரை கசுகொட்டை என்று அழைக்கப்படுகிறது.
# ஏசுக்குலசு இண்டிகா

## பண்புகள்

*ஏசுக்குலசு இண்டிகா* மரமானது 11 முதல் 15 மீ (35-50 அடி) பரப்பளவில் 9 முதல் 12 மீ (30-40 அடி) வரை வளரக்கூடியதும் கவர்ச்சிகரமானதுமான மரமாகும். ஒவ்வொரு ஆண்டிலும் ஜூன் முதல் ஜூலை வரை பூத்து, அக்டோபரில் பழங்கள் பழுத்து காணப்படும். இம்மரத்தின் மலர்கள் இருபாலுயிரி தன்மை கொண்டதாகும். மே மற்றும் ஜூன் மாதங்களில் தேனீக்களால் மகரந்தச் சேர்க்கை மூலம் ஏராளமான வெள்ளை பூக்களுடன் இருக்கும். இதன் முதிர்ந்த மரமானது பரந்த பரப்பில் அமைந்திருப்பதால், அழகான வட்டமான விதானத்தை உருவாக்குகிறது.
# ஏசுக்குலசு இண்டிகா

## பிற நாடுகளில்

காஷ்மீர் மற்றும் மேற்கு நேபாளத்திற்கு இடையே இருக்கும் 900 முதல் 3,000 மீட்டர் உயரத்தில் உள்ள இமயமலையின் தாழ்நிலங்களை முதன்மை வாழிடமாக கொண்டுள்ள இம்மரமானது, 19 ஆம் நூற்றாண்டின் மத்தியில் பிரித்தானிய தீவுகளில் அறிமுகப்படுத்தப்பட்டு, அங்குள்ள பல பூங்காக்கள் மற்றும் தோட்டங்களில் பிரபலமாக உள்ளது. மேலும் அமெரிக்காவின் பல பகுதிகளிலும் இம்மரம் காணப்படுகிறது. மற்றும் அல்வா (இந்திய இனிப்பு) தயாரிக்கவும், நோன்பு காலங்களில் டாலியா எனப்படும் ஒரு வகை கஞ்சி அல்லது கூழ் உணவுப்பொருளை தயாரிக்கவும் பயன்படுகிறது.  
பாரம்பரிய இந்திய மருத்துவத்தில், சில தோல் நோய்கள், வாத நோய் போன்றவற்றில் துவர்ப்பு மற்றும் ஆக்ரிட் தன்மை கொண்ட போதைப்பொருளாகவும், தலைவலி நிவாரணமாகவும் பயன்படுத்தப்படுகிறது.  
இங்கிலாந்தில், 'சிட்னி பியர்ஸ்' என்ற இம்மரமானது, ராயல் தோட்டக்கலை சங்கத்தின் கார்டன் மெரிட் விருதைப் பெற்றுள்ளது .
# சாம்பல் தோல்குருவி

**சாம்பல் தோல்குருவி** (*Grey pratincole-கிளேரியோலா சினிரியா*) என்பது கிளாரியோலிடே குடும்பத்தில் உள்ள ஒரு பறவை சிற்றினமாகும்.
# சாம்பல் தோல்குருவி

## வாழிடம்

சாம்பல் தோல்குருவி ஆப்பிரிக்கா கண்டத்தில், அங்கோலா, பெனின், கமரூன், மத்திய ஆப்பிரிக்கக் குடியரசு, சாட், கொங்கோ குடியரசு, காங்கோ மக்களாட்சிக் குடியரசு, காபோன், கானா, மாலி, நைஜர், நைஜீரியா, டோகோ மற்றும் புருண்டி ஆகிய நாடுகளில் காணப்படுகிறது.
# மடகாசுகர் தோல்குருவி

**மடகாசுகர் தோல்குருவி** (*Madagascar pratincole-கிளேரியோலா அக்குலேரிசு*) என்பது கிளாரியோலிடே குடும்பத்தில் உள்ள ஒரு பறவை சிற்றினமாகும். இது கொமொரோசு, எத்தியோப்பியா, கென்யா, மடகாசுகர், மொசாம்பிக், சோமாலியா, தன்சானியா, மொரிசியசு மற்றும் ரீயூனியன் போன்ற நாடுகளில் காணப்படுகிறது. இதன் இயற்கையான வாழிடம் மிதவெப்பமண்டல அல்லது வெப்பமண்டல பருவகால ஈரமான அல்லது வெள்ளம் நிறைந்த தாழ் நில புல்வெளி, ஆறுகள், நன்னீர் ஏரிகள், பாறைக் கரைகள் மற்றும் இடைப்பட்ட சதுப்பு நிலங்கள் ஆகும். குளிர்காலத்தில் கிழக்கு ஆப்பிரிக்காவின் கடற்கரை பகுதிகளுக்கு வலசை செல்கின்றன. இது கிளாரியோலா பேரினத்தில் மிகவும் அரிதான சிற்றினமாகும். இது வாழ்விட இழப்பால் அச்சுறுத்தப்படுகிறது.  
இதன் இனப்பெருக்க காலம் அக்டோபர் முதல் திசம்பர் வரை நீடிக்கும், நவம்பரில் உச்சத்தை அடைகிறது.
# ஆக்சல் டபிள்யூ. பெர்சன்

**ஆக்சல் வால்டெமர் பெர்சன்** (*Axel Waldemar Persson*) சுவீடன் நாட்டின் தொல்பொருள் ஆராய்ச்சியாளர் ஆவார். இவர் 1888 ஆம் ஆண்டு சூன் மாதம் 01 ஆம் தேதியன்று பிறந்தார். 1951 ஆம் ஆண்டு மே மாதம் 7 ஆம் தேதியன்று இறந்தார். உப்சாலா பல்கலைக்கழகத்தில் கிளாசிக்கல் தொல்லியல் மற்றும் பண்டைய வரலாற்றின் பேராசிரியராகப் பணியாற்றினார். கிரேக்க நாடு மற்றும் அனத்தோலியாவில் உள்ள தளங்களின் அகழ்வாராய்ச்சிகளை நடத்தினார்.
# ஆக்சல் டபிள்யூ. பெர்சன்

## சுயசரிதை

பெர்சன் சுவீடன் நாட்டில் உள்ள சுகேன் கவுண்டி என்னும் இடத்தில் உள்ள கிவிடிங்கில் பிறந்தார். இவர் லுண்ட் பல்கலைக்கழகத்திலும், கோட்டிங்கன் மற்றும் பெர்லின் பல்கலைக்கழகங்களிலும் படித்தார். 1920-21 ஆம் ஆண்டு காலகட்டத்தில் பிரான்சு, இத்தாலி, கிரீசு மற்றும் அனத்தோலியா போன்ற இடத்தில் ஆய்வுப் பயணம் மேற்கொண்டார்.  
இவர் கிரேக்க நாட்டில் உள்ள ஆர்கோலிடில், அசின், டெண்ட்ரா மற்றும் மிடியா உள்ளிட்ட இடங்களையும், அனத்தோலியாவில் உள்ள மிலாசு மற்றும் லாப்ராண்டா உள்ளிட்ட பிற தளங்களையும் தோண்டி, லீனியர் பி எழுத்து முறையின் தோற்றத்தைத் தேடினார். 1926 ஆம் ஆண்டு கோடையில், இவர் ஆர்கோலிசில் உள்ள டெண்ட்ராவில் ஒரு செப்பனிடப்படாத தாலோசு கல்லறையை தோண்டினார். இவரது கண்டுபிடிப்புகள் ஏதென்சில் உள்ள தேசிய தொல்பொருள் அருங்காட்சியகத்தில் சேர்க்கப்பட்டன. 1935 ஆம் ஆண்டில், இவர் துருக்கியின் தென்கிழக்கு அனடோலியா பகுதியில் உள்ள சென்சிக் டெப் என்ற இடத்தில் ஒரு வரலாற்றுக்கு முந்தைய மலையையும் மிலாசில் உள்ள கெலனிசுடிக் அறை கல்லறைகளையும் தோண்டினார். 1937 ஆம் ஆண்டில், இவர் டென்ட்ராவுக்குத் திரும்பினார். அங்கு இவர் ஒரு அறை கல்லறையை தோண்டினார்.
# ஆக்சல் டபிள்யூ. பெர்சன்

## தனிப்பட்ட வாழ்க்கை

இவர் 1913 ஆம் ஆண்டு விக்டோரியா மிரியாவை (1887-1958) திருமணம் செய்து கொண்டார். இவர் 1951 ஆம் ஆண்டு இறந்ததால் உப்சாலா கம்லா கிர்கோகார்டில் அடக்கம் செய்யப்பட்டார்.
# கைர்கோட்

**கைர்கோட்** ( *Khairkot* ) **சர்குன் சார்** அல்லது **சர்குன் சாகர்** or **Katawaz** அல்லது **கதாவாசு** எனவும் அறியப்படும் இது, கிழக்கு ஆப்கானித்தானில் உள்ள பாக்டிகா மாகாணத்தின் கைர்கோட் மாவட்டத்தில் உள்ள ஒரு நகரமும் மற்றும் நிர்வாகத் தலைநகருமாகும். இந்த நகரம் கில்ஜி பஷ்தூன்களின் சுலைமான்கேல் பழங்குடியினரின் மையப்பகுதிக்குள் அமைந்துள்ளது.  
1970 களில் கைர்கோட் சுமார் 5,000 மக்கள் வசிக்கும் நகரமாக இருந்தது. ஆனால் சோவியத் படையெடுப்பு மற்றும் ஆப்கானித்தானின் உள்நாட்டுப் போருக்குப் பிறகு இவர்களின் எண்ணிக்கை குறைந்தது.
# கைர்கோட்

## இதனையும் காண்க

- பாக்டிகா மாகாணம்
# குயூலெக்சு பசுகானசு

***குயூலெக்சு (லுட்சியா) பசுகானசு*** (*Culex (Lutzia) fuscanus*) என்பது குயூலெக்சு பேரினத்தைச் சேர்ந்த ஒரு வகை கொசு சிற்றினம் ஆகும். இது சீனா, இந்தியா, இந்தோனேசியா மற்றும் இலங்கையில் காணப்படுகிறது. இவற்றின் இளம் உயிரிகள்*ஏடிசு எஜிப்தி*, *அனோபிலிசு சப்பிக்டசு* மற்றும் *குயூலெக்சு டிரைடேனியோர்கைஞ்சசு* போன்ற நோய்களைக் கடத்தும் கொசுக்களின் இளம் உயிரிகளை உண்ணும் கொசுவினமாகும்.**
# குயூலெக்சு ஜாக்சோனி

***குயூலெக்சு (குயூலெக்சு) ஜாக்சோனி*** (*Culex (Culex) jacksoni*) என்பது குயூலெக்சு பேரினத்தைச் சேர்ந்த ஒரு கொசு சிற்றினம் ஆகும். இது சீனா, ஆங்காங், இந்தியா, தென் கொரியா, நேபாளம், கடல்சார் உருசியா (பருஜெல்லம் தீவு), இலங்கை, தாய்லாந்து மற்றும் தைவான் ஆகிய நாடுகளில் காணப்படுகிறது.
# கொச்சிக் கோட்டை

(சீன மீன்பிடி வலை)]]  
**கொச்சிக் கோட்டை** (*Fort Kochi*) என்பது இந்தியாவின் கேரளத்தின் ஒரு பகுதியான கொச்சி நகரத்தின் சுற்றுப்புறமாகும். கொச்சிக் கோட்டை என்ற பெயர் இமானுவேல் கோட்டை என்பதிலிருந்து வந்தது. போர்த்துக்கீசிய பேரரசின் கட்டுப்பாட்டுக்கு இந்திய மண்ணில் முதன் முதலில் வந்த ஐரோப்பியருக்கான முதல் கோட்டை இதுவாகும். இது கொச்சியின் முதன்மை நிலப்பரப்பின் தென்மேற்கில் உள்ள ஒரு சில தீவுகள் கொண்ட ஒரு பகுதியாகும். இது ஒட்டுமொத்தமாகப் *பழைய கொச்சி* அல்லது *மேற்கு கொச்சி* என அழைக்கப்படுகிறது. இதை ஒட்டி மட்டாஞ்சேரி பகுதி உள்ளது. 1967 ஆம் ஆண்டில், இது உட்பட மூன்று நகராட்சிகளும் மற்றும் சில அண்மைப் பகுதிகளும் ஒன்றிணைக்கப்பட்டு கொச்சி மாநகராட்சி உருவாக்கப்பட்டது.  
கோட்டைக் கொச்சியானது, பாரம்பரியமும், பண்பாடும் நிறைந்தது. இது வெளிநாட்டுப் பயணிகளைக் கவரும் ஒரு முக்கிய சுற்றுலாத் தலமாக உள்ளது. 2020-ஆம் ஆண்டில் தேசிய புவியியல் புள்ளி விபரங்கள் படி, சிறந்த சுற்றுலாத் தலங்களில் முதல் 25 இடங்களில் ஒன்பதாவது இடத்தை இது பிடித்தது.